REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 003-05/20-01-3

URBROJ: 2186-91/20-01-1

Varaždin, 04.03.2020.

Na temelju članka 34. Zakona o fiskalnoj odgovornosti („Narodne novine“ broj: 138/10.), članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj: 95/19.) i članka 72. Statuta VII. osnovne škole Varaždin (»Službeni vjesnik Grada Varaždina« broj: 2/19.) ravnateljica VII. osnovne škole Varaždin donosi:

**PROCEDURU**

**DOSTAVLJANJA SKLOPLJENIH UGOVORA IZ KOJIH PROIZLAZE FINANCIJSKI UČINCI**

Članak 1.

Ova Procedura propisuje način i postupak dostavljanja preslike ugovora iz kojih proizlazi financijski učinci u računovodstvu Škole.

Članak 2.

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na osobe oba spola.

Članak 3.

Ugovore iz kojih proizlaze financijski učinci pohranjuje tajnik Škole. Tajnik Škole sklopljene ugovore iz kojih proizlaze financijski učinci evidentira u evidenciji ugovora, najkasnije u roku od 8 dana od sklapanja ugovora između ugovorenih strana, odnosno u roku od 8 dana od dana saznanja za sklopljeni ugovor.

Članak 4.

Tajnik Škole presliku sklopljenog ugovora iz kojeg proizlaze financijski učinci u roku od osam (8) dana od dana sklapanja ugovora između ugovornih strana dostavlja na znanje organizacijskoj jedinici računovodstvu. Na ugovoru koji ostaje pohranjen u evidenciji, stavlja bilješku s datumom preslike računovodstvu pored kojeg voditelj računovodstva stavlja svoj potpis kojim potvrđuje primitak dostavljene preslike ugovora.

Članak 5.

Ova Procedura stupa na snagu danom donošenja i biti će objavljena na oglasnoj ploči i na mrežnoj stranici Škole.

Ravnateljica: Ruža Levatić